GiliGold/VAD_KnessetCorpus huggingface dataset:
קולט אביטל: היום זה בדיוק כך, יש שני חברי קואליציה ושני חברי אופוזיציה.
יהושע שופמן: ואם המפד"ל תצטרף לממשלה יחליפו את חבר הוועדה נציג המפד"ל?
אריה האן: צריך לכתוב "בהקמתה", כמו הכנסת.
יוסי כץ: לא צריכים לכתוב "בהקמתה".
אנה שניידר: שאלה נוספת היא לגבי המדרג.
אנה שניידר: האם אתם רוצים שההתנהגות החוזרת תהיה באותה כנסת או באותו מושב?
יוסי כץ: באותה כנסת, לא באותו מושב.
יוסי כץ: הצעת החוק עברה בקריאה ראשונה.
יוסי כץ: אני מבקש להסב את תשומת לבכם לכך שהשבוע יהיה כפי הנראה השבוע האחרון שבו ועדת הכנסת תאשר, ביד רחבה, פטור מחובת הנחה.
יוסי כץ: להזכירכם, הדבר הזה לא היה מקובל בעבר.
יוסי כץ: בעבר השתמשו בזכות הזאת בצורה נדירה למדי אבל בשבועות האחרונים התופעה של הגשת בקשות לפטור מחובת הנחה הפכה את תקנון הכנסת לחוכא ואיטלולא ואני מרגיש את עצמי מגוחך כמי שנותן יד לקיצור תהליכי החקיקה בצורה שאיננה מאפשרת לממשלה להערך לחומר כראוי ואיננה מאפשרת קיום אמיתי של תקנון הכנסת.
יוסי כץ: קיבלנו החלטה שתיכנס לתוקף בשבוע הבא על פי תקנון הכנסת שאומרת שמעתה ואילך, פטור מחובת הנחה יתקבל רק ברוב חברי ועדת הכנסת - - -
מרדכי משעני: כפוף לאישור המליאה.
יוסי כץ: אני מבקש אתכם לא לקטוע את דבריי.
יוסי כץ: בדיון שקיימנו על ההחלטה הזאת, ועדת הכנסת אישרה אותה פה אחד, היא מעוגנת בתקנון - - -
אפי אושעיה: זה דבר סביר לחלוטין.
יוסי כץ: כאמור, הכוונה שלנו היא לאפשר פטור מחובת הנחה רק כאשר 13 מחברי הוועדה נוכחים ומצביעים בעד.
יהודית נאות: מספיק שיהיו כאן 7 חברים - - -
יוסי כץ: מי שרוצה לערער על ההחלטה שהתקבלה – יכול לעשות זאת.
יצחק גאגולה: המספר שנקבת בו צריך להתקיים?
יוסי כץ: רוב חברי הוועדה.
אפי אושעיה: אדוני יושב ראש הישיבה, מה קורה פה?
יוסי כץ: חבל להתווכח.
יוסי כץ: אני, כאמור, רק דיווחתי לכם על ההחלטה שהתקבלה.
יוסי כץ: נעבור לנושא השני בסדר יומנו - הצעת חוק פקודת החברות (נוסח חדש)(תיקון - מגבלות על ניהול עסק), התשס"א-2001, של חבר הכנסת אפי אושעיה.
יוסי כץ: הצעת חוק פקודת החברות (נוסח חדש) (תיקון – מגבלות על ניהול עסק), התשס"א-2001, של חבר הכנסת א' אושעיה
יוסי כץ: רשות הדיבור לחבר הכנסת אפי אושעיה שיציג בפנינו את ההצעה.
אפי אושעיה: אדוני יושב ראש הישיבה, הצעת החוק הזאת הונחה כדת וכדין, המתנו לה 45 יום, היא הובאה לדיון במליאה ושר המשפטים הציע לי לבחון אותה מחדש ולתקן אותה על פי הנחיית משרד המשפטים.
אפי אושעיה: נעניתי לבקשתו, העברתי את החוק חזרה למשרד המשפטים, ומשרד המשפטים ניסח את החוק מחדש על פי רצונו.
אפי אושעיה: החוק נתמך על ידי הממשלה ולפיכך אני מבקש פטור מחובת הנחה, שהוא עניין טכני למעשה.
יוסי כץ: כאמור, יש לכך הסכמת ממשלה, ואני מעמיד להצבעה את הבקשה לפטור מחובת הנחה של הצעת חוק פקודת החברות (נוסח חדש)(תיקון – מגבלות על ניהול עסק), התשס"א-2001.
ארבל אסטרחן: במכתב של חבר הכנסת אושעיה נאמר שההצעה הוסרה מסדר היום.
ארבל אסטרחן: אם היא הוסרה מסדר היום, במשך 6 חודשים אי אפשר להעלות אותה - - -
אפי אושעיה: היא הוסרה על ידי.
ארבל אסטרחן: הודעת שאתה מסיר אותה?
יוסי כץ: אנחנו עובדים לנושא הבא בסדר יומנו - הצעת חוק הגנה על נוטלי משכנתאות לדיור, התשס"א-2001, של חברי הכנסת מרדכי משעני, ענת מאור ואחרים.
יוסי כץ: הצעת חוק הגנה על נוטלי משכנתאות לדיור, התשס"א-‏2001 של חברי הכנסת מ' משעני, ע' מאור ואחרים
מרדכי משעני: אדוני יושב ראש הישיבה, בעקבות הקמת הוועדה המשותפת לוועדת הכספים ולוועדת העבודה, הרווחה והבריאות, שאני מכהן בראשה, אשר הוקמה בעקבות דיון שהתקיים במליאה בהצעה לסדר של חבר הכנסת דוד לוי בעניין המשכנתאות, קיימנו דיון ולאורו הגענו למסקנה שצריך להגיש מיד, העניין הזה דחוף, הצעת חוק שתגן על נוטלי המשכנתאות זכאי משרד השיכון, והכוונה, כאמור, היא רק לזכאים, במספר נושאים קריטיים וחשובים.
מרדכי משעני: 1 – עניין הוצאות שכר הטרחה; 2 – נושא הפינויים ומימוש המשכנתה.
מרדכי משעני: אנחנו נמצאים היום במצב קשה מאד מבחינת הפינויים.
מרדכי משעני: עד סוף השנה קרוב לאלף משפחות עומדות בפני פינוי, הן תיזרקנה מביתן וראינו את התמונות הקשות בתקשורת.
מרדכי משעני: הפטור מחובת הנחה חשוב במקרה הזה אחרת ניכנס לתקופה של פגרת הקיץ של הכנסת ואין לי ספק שאם נקבל את הפטור ונעביר את ההצעה בקריאה טרומית, העניין ישפיע על הבנקים ועל עורכי הדין, לכן אני חוזר ומבקש לאשר את הפטור.
אריאלה קלעי: הממשלה מתנגדת לבקשה מסיבה שלא קשורה לגופו של עניין; פשוט לא הספקנו ללמוד את הנושא.
אריאלה קלעי: החומר הרלוונטי הגיע אלינו רק אתמול.
יוסי כץ: אני מעמיד להצבעה את הבקשה למתן פטור להצעת חוק הגנה על נוטלי משכנתאות לדיור, התשס"א-2001.
יוסי כץ: נעבור לנושא הבא בסדר יומנו - הצעת חוק פיצויים לנפגעי אסון קריסת הרצפה באולמי ורסאי, התשס"א-2001, של חבר הכנסת רוני מילוא ואחרים.
יוסי כץ: של חבר הכנסת רוני מילוא ואחרים
יוסי כץ: אני רוצה להקדים ולציין שהישיבה, היום, התכנסה בראש ובראשונה כדי לאשר מתן פטור מחובת הנחה להצעת החוק הזאת.
יוסי כץ: אינני יודע מה היא עמדת הממשלה לגופו של עניין אבל אין כל ספק בכך שאסון ורסאי הוא אסון יוצא דופן בחומרתו והוא מעלה שורה ארוכה של בעיות.
יוסי כץ: אני סבור שצריך להענות לבקשתו של חבר הכנסת רוני מילוא - - -
אפי אושעיה: אין צורך לנמק; צריך להצביע.
יוסי כץ: אני מעביר את רשות הדיבור לחבר הכנסת רוני מילוא.
רוני מילוא: מדובר על טרגדיה חסרת תקדים במדינת ישראל, על אסון חסר תקדים, על משפחות שחלקן נשאר בלי מפרנס, חלקן נשאר עם פגיעות קשות מאד, אנשים שצריכים לקבל שיקום פיזי ונפשי, ובכלל מדובר על בעיות קשות מאד של מאות אנשים וכאמור, לא מדובר על מקרה רגיל.
רוני מילוא: לגבי אסונות רגילים, כגון תאונות דרכים, - יש חוק ביטוח לכלי רכב ולכן יש לגביהם כיסוי.
רוני מילוא: לגבי נפגעי פעולות איבה – יש חוק שדואג לנפגעים עם כיסוי מלא, ואילו במקרה שאני מדבר עליו – אין כיסוי וצריך לזכור בהקשר הזה של הדברים שמדינת ישראל עושה לפעמים דברים שחורגים מהמסגרת הרגילה.
רוני מילוא: כשנותנים סיוע לתורכיה אחרי רעידת אדמה – כולנו מברכים על כך או כאשר נותנים סיוע לנפגעי צ'רנוביל – כולנו מברכים על כך, ואילו כאן, כשרוצים לסייע לאנשים אומללים שאין להם כיסוי – מה הממשלה אומרת?
רוני מילוא: שירוצו מדלת לדלת אל המוסד לביטוח לאומי.
רוני מילוא: אני מבקש לומר גם לנציגת הממשלה שיושבת אתנו כאן שבהצעת החוק יש סעיף מפורש שאומר שאם יתקבל פיצוי ממקור אחר, - הסכום הזה יירד מהסכום שהחוק קובע שהם יקבלו.
רוני מילוא: קבעתי ועדה בראשות שופט בית משפט מחוזי בדימוס, עם חברים ביניהם נציגי האוצר ונציגי הביטוח הלאומי, אפשר לצרף אליה גם את נציג המשפחות, כדי שהאנשים שזקוקים – יוכלו לקבל את הטיפול שהם צריכים לקבל.
רוני מילוא: זאת איננה הצעה שכוונתה לגזול או לקחת משהו שלא מגיע או לתת דברים שאינם מגיעים לאנשים אלא מדובר פשוט על עניין הומניטרי של אנשים שנמצאים במצב קשה וצריך לעזור להם.
יוסי כץ: אני רוצה להזכיר לכם שאני עצמי כיהנתי בראשות ועדה ששילמה פיצויים לפנים משורת הדין למשפחות של האנשים שנהרגו באניה מינרל דמפייר, וגם כאן מדובר על מקרה חריג, לא על מקרה רגיל, וצריך להתחשב בו.
יוסי כץ: רשות הדיבור, בקצרה, לחבר הכנסת שאול יהלום.
שאול יהלום: אני מבקש לציין שככל שאנחנו מאריכים את הדיון בנושא הזה – הוא לא לכבוד הכנסת.
שאול יהלום: להיפך; הכנסת לא צריכה שיתחננו בפניה כדי שמי שזקוקים - יקבלו פיצוי.
שאול יהלום: ההצדקה לבקשה ברורה ואני מציע ליושב ראש הישיבה לגשת מיד להצבעה.
אפי אושעיה: אדוני יושב ראש הישיבה, יושב ראש הקואליציה יושב פה, ראש הסיעה הגדולה בכנסת יושב כאן, גם ראש הסיעה השלישית בגודלה בכנסת יושב כאן, כולם תומכים בהצעת החוק לכן אני מציע לא להדגיש כאילו הממשלה מתנגדת להצעה או אחרים מתנגדים לה.
משה גפני: אדוני יושב ראש הישיבה, על הנושא של אסון ורסאי התקיים דיון בוועדת הפנים ואיכות הסביבה של הכנסת והוועדה החליטה, פה אחד, לפנות אליך ולבקש ממך לשחרר את הצעת החוק מחובת הנחה.
זהבה גלאון: כל הוועדה צריכה להתאחד סביב הצעת החוק של חבר הכנסת רוני מילוא, ולהצביע בעדה.
יוסי כץ: אני מעמיד להצבעה את הבקשה למתן פטור מחובת הנחה להצעת חוק פיצויים לנפגעי אסון קריסת הרצפה באולמי ורסאי, התשס"א-2001, של חבר הכנסת רוני מילוא ואחרים.
יוסי כץ: הצעת חוק העונשין (תיקון - מניעת הסתה לאלימות), התשס"א-‏2001 של חבר הכנסת ש' יהלום ---------------------------------------------------------- הצעת חוק העונשין (תיקון – הסתה לאלימות), התשס"א-2001 של חברת הכנסת ז' גלאון ----------------------------------------------------
יוסי כץ: הונחו על שולחננו שתי הצעות חוק, האחת של חבר הכנסת שאול יהלום והשנייה של חברת הכנסת זהבה גלאון.
שאול יהלום: אדוני יושב ראש הישיבה, היום המליאה תצביע בעד הצעת החוק הממשלתית באותו נושא - - -
יוסי כץ: אי אפשר לדעת אם היא תצביע בעד.
שאול יהלום: היום המליאה תצביע בעד הצעת החוק.
שאול יהלום: לפני שבועיים החוק נפל במליאה ברוב של 30 מול 29 ולכן עצם העובדה שהממשלה מזדרזת, בלי שום סיבה נראית לעין, להביא בפנינו חוק שנפל – היא עובדה משונה למדי.
שאול יהלום: החוק נפל, בין השאר, בגלל הוויכוח ששתי הצעות החוק הפרטיות עוסקות בו, האם מדובר על כך שהסתה לאלימות היא בנסיבות של אפשרות סבירה, כפי שהממשלה רוצה?
שאול יהלום: או ודאות קרובה?
שאול יהלום: הממשלה כמובן הגישה את גרסתה שוב ושוב אחרי שההצעה נפלה במליאה.
שאול יהלום: שתי הצעות החוק האלה מבקשות להיות מקבילות כדי שהדיון בהן יהיה הוגן, ולהראות את האלטרנטיבה השנייה של ודאות קרובה לכן הן - - -
יהודית נאות: למה לא להגיש אותן כהסתייגות בקריאה שנייה, אחרי הקריאה הראשונה?
זהבה גלאון: אדוני יושב ראש הישיבה, אני מסתפקת בדברים של חבר הכנסת שאול יהלום.
יוסי כץ: אני מבין שיש תמימות דעים - - -
שאול יהלום: כל העניין מתבטא בכך שזאת אלטרנטיבה למה שהיה אתמול בוועדת הפנים ואיכות הסביבה.
יוסי כץ: אני מעמיד להצבעה את הבקשה למתן פטור מחובת הנחה של שתי הצעות החוק – 1.
יוסי כץ: הצעת חוק העונשין (תיקון – מניעת הסתה לאלימות), התשס"א-2001 של, חבר הכנסת שאול יהלום; 2.
יוסי כץ: הצעת חוק העונשין (תיקון – הסתה לאלימות), התשס"א-2001, של חברת הכנסת זהבה גלאון.
אפי אושעיה: הנושא הראשון בסדר יומנו עניינו קביעת מסגרת דיון להצעות להביע אי אמון בראש הממשלה.
אפי אושעיה: סיעות רע"ם וחד"ש הגישו ליושב ראש הכנסת הצעה להביע אי אמון בראש הממשלה בשל – 1.
אפי אושעיה: מדיניות הממשלה המובילה להסלמה; 2.
אפי אושעיה: הריסת בתים ונישול התושבים הערביים מאדמותיהם.
אפי אושעיה: על פי התקנון מגיעות 10 דקות לכל סיעה, כלומר סיעת רע"ם תקבל 10 דקות כדי לנמק את הצעת אי האמון שלה ולאחר מכן סיעת חד"ש תקבל גם היא 10 דקות כדי לנמק את הצעות אי האמון שלה.
אפי אושעיה: אני מציע שלשאר סיעות הבית תינתנה 3 דקות - - -
זאב בוים: להזכירך, היום תתקיים פתיחת המכבייה.
אפי אושעיה: לכן הצעתי 3 דקות לכל סיעה, ואני מעמיד את הצעתי זאת להצבעה.
אפי אושעיה: הצבעה ההצעה אושרה.
אפי אושעיה: נעבור לנושא הבא בסדר יומנו - פניית יושב ראש ועדת הכלכלה בדבר טענה של חריגה מגדר נושא הצעת חוק הבזק (תיקונים 24 ו-26), הנדונה בוועדה.
אפי אושעיה: פניית יו"ר ועדת הכלכלה בדבר טענה של חריגה מגדר נושא הצעת חוק הבזק (תיקונים 24 ו-26), הנדונה בוועדה
אפי אושעיה: ב-12 ביולי יושב ראש ועדת הכלכלה פנה אל חבר הכנסת יוסי כץ, יושב ראש ועדת הכנסת שאני ממלא את מקומו היום, בקשר לטענה של חריגה מגדר נושא הצעת חוק הבזק (תיקונים 24 ו-26), הנדונה בוועדה.
אפי אושעיה: פנייתו של יושב ראש ועדת הכלכלה הונחה על שולחננו ובעיקרה היא מדברת על הצעה לתוספת סעיף חדש שמתייחס לרשיונות לתאגידי חינוך ותרבות להעביר שידורים באמצעות לוויין מנקודת מקור אחת לנקודות קליטה אחרות, והצעה שנייה מדברת על איסור בחוק הבזק על בעל רישיון לשידורים,לשדר שידורי מין.
אפי אושעיה: רשות הדיבור ליושב ראש ועדת הכלכלה חבר הכנסת אברהם פורז.
אברהם פורז: אדוני יושב ראש הישיבה, אני מודה לך.
אברהם פורז: ועדת הכלכלה של הכנסת עוסקת מזה למעלה מחצי שנה, באופן אינטנסיבי ביותר, בהצעת חוק ממשלתית לפתיחת שוק התקשורת לתחרות שעיקרה מעבר משיטה של זכיונות, שהיא שיטה מונופוליסטית, לשיטה של רשיונות.
אברהם פורז: הוועדה קיימה עשרות ישיבות במהלך שבעת החודשים האחרונים, היא ישבה במשך שעות רבות וארוכות, הייתי אומר במשך מאות שעות של עבודה ואיפשרה לכל מי שרצה להופיע בפניה לעשות כן ולטעון את טענותיו.
אברהם פורז: במהלך הדיונים חבר הכנסת ביבי העלה יותר מפעם אחת את הרעיון שלקראת סוף הישיבות הוא יציע הסתייגות בנושא פורנוגרפיה, אך בשום שלב של הדיונים לא הוצע שום דבר קונקרטי על ידו.
אברהם פורז: בישיבה האחרונה שהוועדה קיימה, שהתקיימה ביום רביעי האחרון סמוך לחצות, חבר הכנסת ביבי וסגן השר וקנין העלו שני נושאים; אחד – שידורים המכונים על ידם: פורנוגרפיה, המשודרים בלוויין ובכבלים שאני קורא להם שידורים ארוטיים - - -
יגאל ביבי: האם אתה אומר שרק ברגע האחרון הגשנו את השגותינו - - -
אברהם פורז: לא; אמרתי שהזכרת את העניין הזה במהלך הדיונים - - -
יגאל ביבי: כל הזמן דיברנו על כך.
יגאל ביבי: כתבתי גם מכתב.
אברהם פורז: אמרת במהלך הדיונים שיש לך הסתייגות בנושא הפורנוגרפיה - - -
יגאל ביבי: הגשתי את השגותיי בכתב חודש קודם לכן.
אברהם פורז: מה שאני אומר הוא שכאשר דנו בסעיף המדבר על סמכות המועצה לכבלים, לא ביקשת את רשות הדיבור כדי לומר מה שאתה מציע - - -
יגאל ביבי: כתבתי מכתב.
אברהם פורז: בקשר לפרוצדורה אני מבקש לציין שנכון שבוועדת הכספים קיים נוהל פסול לפיו מעבירים למזכירות ניירות, רושמים אותם בתור הסתייגויות ולאחר מכן הם עולים למליאה מבלי שדנו בהם.
אברהם פורז: הדבר הזה גרם לא פעם ולא פעמיים להערמת מכשולים ולאי התאמות, לדוגמה, פעם עלתה ההסתייגות של חבר הכנסת זנדברג - - -
אנה שניידר: העניין תוקן; הנוהל תוקן.
אברהם פורז: אני לא מקבל ניירות אלא אומר שאם יש חבר כנסת שיש לו רעיון מסויים בקשר להצעת חוק, שיבוא לישיבות הוועדה וכשהדיון יגיע לסעיף שבקשר אליו הוא רוצה להגיש את השגותיו – יגיד, לדוגמה, שהממשלה מציעה כך ואילו הוא מציע אחרת.
אברהם פורז: כשחבר הכנסת ביבי אמר פעם אחר פעם, בישיבות הוועדה, שיש לו הסתייגות בעניין הפורנוגרפיה, אמרתי לו שבבוא העת הוא יוכל להציע מה שהוא רוצה בנושא הזה ואכן בלילה האחרון של קיום הדיונים, העניין הזה הועלה שוב ובנוסף לכך הועברה אלינו - - -
נחמה רונן: יש גם ההסתייגות שלי.
אברהם פורז: באשר לתגובתך זאת אני מבקש לציין שאם חבר כנסת מציע משהו בוועדה ועמדתו לא מתקבלת – הוא מגיש הסתייגות.
יגאל ביבי: במהלך כל הדיונים הודענו - - -
אפי אושעיה: אבקש לא להפריע למהלכה התקין של הישיבה.
אברהם פורז: הנוהל בדרך כלל הוא כזה שחבר כנסת מציע לוועדה הצעה, ואם הרוב נגדו – הוא רושם אותה כהסתייגות.
אברהם פורז: אין הסתייגות בטרם התקבלה החלטת ועדה.
אברהם פורז: אולי הוועדה מקבלת את עמדת החבר המציע?
אברהם פורז: אם כן – אין מקום להסתייגות, לכן אם מישהו אומר שהוא רשם הסתייגות – זה פשוט לא נכון מבחינה תקנונית.
אברהם פורז: בלילה האחרון של הדיונים שקיימנו בנושא הזה הובא בפנינו רעיון שנקרא: שידורי תרבות וחינוך באמצעות לוויין, שאומר בין היתר שהשר יעניק רישיון לתאגידי חינוך ותרבות להעביר שידורים באמצעות לוויין מנקודת מקור אחת לנקודות קליטה רבות, ובהקשר הזה של הדברים מן הנכון לציין שאפילו לשר אין שיקול דעת.
אברהם פורז: מכל מקום זכרם של שני הנושאים האלה לא בא כדי ביטוי בהצעת החוק הממשלתית בקריאה הראשונה ואף לא בהצעת החוק הפרטית של מספר חברי כנסת שחבר הכנסת איתן ואנכי בכללם.
אברהם פורז: זאת אומרת שבקריאה הראשונה שני הנושאים: פורנוגרפיה, ורשת שידור נוספת באמצעות לוויין – לא הוזכרו כלל.
אברהם פורז: נכון שהכנסת רשאית לכלול גם דברים שנחשבים בגדר נושא חדש ואז אם הוועדה מחליטה שלא מדובר על נושא חדש - אז זה לא נושא חדש.
אברהם פורז: אבל אם מדברים באופן אובייקטיבי, - למה שפורסם בקריאה הראשונה בשני החוקים אין כאמור זכר.
אברהם פורז: לגבי הצעת החוק הפרטית, היא עברה תהליך של סינון בוועדה לפני הקריאה הראשונה וגם שם אף אחד מחברי הכנסת לא הציע שבקריאה ראשונה יהיה איסור שידורי מין או שידורי פורנוגרפיה וגם לא הועלה הנושא האחר שיש כאלה האומרים שמאחוריו מסתתר רעיון להכשיר את השידורים של הרב עובדיה יוסף.
אברהם פורז: בית המשפט העליון מתח ביקורת יותר מפעם אחת על הכנסתם של נושאים חדשים שלא נדונו בקריאה הראשונה, והוא טען, למרות שהוא לא פסל זאת, שחקיקה ראויה היא כזאת שמתפרסמת בקריאה ראשונה בחוברת כחולה, היא מובאת לידיעת הציבור, ומי שרוצה יכול להגיב.
אברהם פורז: אני טוען ששני הנושאים שעליהם מדובר הם נושאים חדשים במובן זה שלא בא זכרם בהצעות החוק, לא זאת הפרטית ולא הממשלתית בקריאה הראשונה אבל אם ועדת הכנסת תקבע אחרת, וזכותה כמובן לקבוע אחרת, כי אז אני לא אצביע על שני הנושאים הכבדים האלה בלי שיתקיים לגביהם דיון.
אברהם פורז: אם רוצים להקים רשת שידור נוספת למוסדות תרבות מנקודה אחת, באמצעות לוויין, לעשרות נקודות, זה עניין שמחייב לקיים לגביו דיון ציבורי נרחב כולל הזמנת כל הגורמים המעוניינים, הזמנת כל הגורמים הטכניים, כולל השאלות אם יהיה פיקוח או לא יהיה פיקוח?
אברהם פורז: אותו דבר לגבי השידורים הנקראים: פורנוגרפיים, או שידורי מין, ובהקשר הזה של הדברים אני מבקש להביא בפניכם דוגמה שהובאה לידיעתי ביומיים האחרונים; באשר לשידורים של פלייבוי, יש זכיין שקנה אותם בסכום כבד למדי של כסף בזכות לשדר אותם בארץ מתוך ידיעה שהרגולציה של המועצה לשידורי כבלים היא כזאת שמאפשרת את השידור.
אברהם פורז: האם יעלה על הדעת שבלי לשמוע אותו בכלל אנחנו נאסור זאת ונגרום לו נזק של מיליונים?
אברהם פורז: אתם צריכים להבין שאם טענת: נושא חדש, תתקבל, החוק ייפתח לדיון רציני בנושאים שחברי הכנסת שהוזכרו במהלך הדיון הזה העלו, ונקיים מספר ישיבות, דבר שבהכרח לא יאפשר לנו לסיים את החוק הזה במהלך עשרת הימים הקרובים.
אברהם פורז: גם אם אני ארצה לעשות כל מאמץ – הדבר לא יתאפשר.
אברהם פורז: בפני חברי הכנסת גאגולה, וקנין, ביבי ואחרים הדרך פתוחה להציע הליך חקיקה נפרד.
אברהם פורז: הם יכולים להגיש את ההצעה שלהם לכנסת, ועדת הכנסת יכולה לפטור אותה מחובת הנחה מוקדמת ולקצר מועדים – דבר שאני אינני מתערב בו, אבל אני חוזר ואומר שאם תיטען טענת: נושא חדש, החוק ייפתח לדיון רציני.
אברהם פורז: בעניין שידורי המין אני מבקש ליידע אתכם שזה נושא שקשור לשיקול הדעת של המועצה לשידורי כבלים ולווין הפועלת במסגרת משרד התקשורת ואני סבור שזה יהיה רע מאד לכל פרלמנט וגם לכנסת אם נתחיל להתערב בתכני השידור.
אברהם פורז: האם אנחנו נתחיל להגיד למועצה מה מותר ומה אסור?
אברהם פורז: אגב, החלטה זו הותקפה בבג"ץ על ידי חבר הכנסת זבולון אורלב וגב' שולמית אלוני, מי שהיתה פעם שרת החינוך והתרבות, ובית המשפט דחה את העתירה - - -
יגאל ביבי: הוא לא דחה את העתירה.
קריאות: משכו אותה.
זאב בוים: משכו את העתירה אחרי ההערות של בית המשפט.
אברהם פורז: לי לא מפריע שחברי כנסת שהשידורים האלה מפריעים להם ושהם מבקשים לקחת אפוטרופסות גם על אנשים שמרצונם רוצים זאת, כיוון שהעניין הזה לא נמצא בחבילה הבסיסית - - -
יאיר פרץ: אנחנו דואגים לילדים שלנו.
אברהם פורז: לא, לילדים שלי אתה רוצה לדאוג.
אברהם פורז: לא לילדים שלך.
אברהם פורז: הילדים שלך ממילא לא רואים את השידורים האלה.
קריאה: מדובר על ילדי ישראל.
אברהם פורז: זאת אומרת שאתה אבא יותר טוב ממני לילדים שלי.
משה גפני: חבר הכנסת פורז, מה אכפת מה שתצביע כאן?
משה גפני: בלאו הכי בג"ץ יחליט.
אברהם פורז: מעבר לשאלה של השידור הזה מדובר על פגיעה קשה מאד בחופש הביטוי ועל התערבות הכנסת בהליכים שגופים אחרים מפקחים עליהם.
אברהם פורז: מטעמים פרקטיים של רצון עז לקבל את החוק, לדעתי יש אינטרס כלכלי ממדרגה ראשונה שהחוק הזה יעבור בימים הקרובים, - אני מבקש לא לכרוך בו את שני הנושאים האלה כי אם הם כן ייכרכו בו - הם יגרמו לעיכוב של חודשים.
אפי אושעיה: ברצוני לציין בהזדמנות הזאת כי עוד ביום חמישי, מנהלת הוועדה ביקשה ממני לקבוע מועד לישיבה הזאת בגלל דחיפות העניין אבל משלחת של ראשי המכבייה צריכה להגיע לכאן ולהיפגש אתי בשעה עשר לכן זמננו דחוק ואני מבקש מכל מי שיקבל את רשות הדיבור – לעשות זאת בקצרה.
אפי אושעיה: רשות הדיבור לחבר הכנסת מיקי איתן.
מיכאל איתן: אני אשתדל לתמצת את דבריי בצורה טלגרפית; 1.
מיכאל איתן: הדיון הזה כל כך מתאים לנו, כל כך אופייני לנו; יש בפנינו נושא מרכזי שעניינו מהפכה בחוק הבזק, עניין בעל משמעות לאומית כלכלית, ואילו אנחנו מתפלפלים בנושא שולי ושוכחים את העיקר.
מיכאל איתן: אני לא מקל ראש בנושא השולי של החוק ולמהפכה שהוא צריך להביא בעקבותיו אבל אני מבקש אתכם לשים לב למה שאנחנו עושים.
מיכאל איתן: לגופו של עניין, החוק במדינת ישראל אוסר פרסומי תועבה.
מיכאל איתן: זאת אומרת שיש איסור בחוק ואילו הסוגייה שלנו מתבטאת לא לגבי השאלות האם יש לנו סמכות להתערב, מעבר לחוק, בשאלות: האם למועצה תהיה סמכות, מי יהיה הצנזור שיחליט שמה שהחוק מתיר – מותר לראות?
מיכאל איתן: לא זאת הבעיה.
מיכאל איתן: הבעיה מתעוררת בקשר לפרסום שאינו פרסום תועבה בכל מה שנוגע לשאלה האם יש הבחנה למבוגרים ולילדים?
מיכאל איתן: אנחנו מבקשים לכבד את שתי הגישות; יש למבוגר זכות מלאה להחליט שהוא רוצה לראות שידורים מסויימים, ולא שמעתי אף לא אדם אחד סביב השולחן הזה ששולל את הזכות הזאת, ויש למבוגרים במדינת ישראל זכות מלאה לוודא שהילדים שלהם לא יקבלו, דרך מכשיר חיוני, - דברים שהם לא רוצים שהם יקבלו.
מיכאל איתן: הם רוצים להגן על הילדים שלהם מפני הדברים האלה.
מיכאל איתן: זה דמוקרטי וליברלי ואין כאן צד אחד שהוא יותר ליברלי וצד אחד שהוא פחות ליברלי.
מיכאל איתן: מי שמכניס באמצעות הטלוויזיה אפשרות לילדים לקבל חומר שההורים שלהם לא רוצים שהם יקבלו – הוא לא דמוקרט, הוא לא ליברל, והוא לא מתחשב בזכויות.
מיכאל איתן: מה לעשות שהטכנולוגיה באה לרשות הדמוקרטיה והיום אפשר ליצור, באמצעים טכנולוגיים, מצב כזה שהטכנולוגיה תיתן פיתרון גם לאלה וגם לאלה.
מיכאל איתן: יש היום אפשרות, באמצעות כרטיס שמפעיל את אותם שידורים, לא לקבל שידורי פורנוגרפיה ולא יעזור גם אם הילד בבית יטלפן כדי לבקש להזמין את השידורים האלה כי הדבר פשוט בלתי אפשרי.
מיכאל איתן: מהצד האחר יש אפשרות למי שרוצים – לקבל כרטיס שברגע הפעלתו, על פי רצונם החופשי, בתנאי שהם מבוגרים, - הם יוכלו לראות שידורי פורנוגרפיה.
מיכאל איתן: אז למה אנחנו צריכים להיכנס לוויכוחים אם הטכנולוגיה נותנת לנו את הדמוקרטיה בהתגשמותה?
מיכאל איתן: זה היופי של הטכנולוגיה; כל אחד יקבל בדיוק מה שהוא רוצה.
מיכאל איתן: אני מבקש לקרוא בפניכם הצעת חוק שאני מבקש לשחרר אותה היום מחובת הנחה מוקדמת כדי שהיא תובא מחר למליאה בקריאה טרומית.
מיכאל איתן: החוק הזה, שיעבור כחוק עצמאי, הוא תיקון לחוק הבזק והוא יועבר עד שבוע הבא, כלומר במקביל לאישור החוק נעביר גם את החקיקה הזאת האומרת כדלקמן: 1.
מיכאל איתן: "מבלי לגרוע מהוראות סעיף 6כה(2), - - -
אפי אושעיה: לפני שהעברתי אליך את רשות הדיבור ציינתי כי זמננו קצר - - -
מיכאל איתן: אני מיד מסיים את דבריי.
מיכאל איתן: העיקרון הוא ש"לא ישדר בעל זיכיון משדרים למבוגרים אלא על פי בקשת מנוי ובתנאי שניתן להבטיח כי צפייה או אי צפייה בהם תהא בשליטתו המלאה של המנוי, על פי כללים שתקבע המועצה.
מיכאל איתן: ".
סימה טמיר: אי אפשר להבטיח זאת.
מיכאל איתן: אם אי אפשר להבטיח זאת כי אז כתוב כאן – לא יהיו שידורים.
מיכאל איתן: עם כל הכבוד למומחיות שלך, אני התייעצתי גם עם מומחים והם אמרו לי שאכן אפשר להבטיח את העניין הזה.
מיכאל איתן: אני מוכן להכניס את הדבר הזה כהסתייגות אם יושב ראש הישיבה יקבל את העיקרון שלא מדובר על התערבות בתכנים אלא על קביעה כללית לחלוטין, ונקיים על כך דיון בוועדה.
מיכאל איתן: אם יושב ראש הישיבה יטען שמדובר על נושא חדש כי אז אני מבקש שחרור מחובת - - -
אפי אושעיה: אני לא מדבר על ההצעה שלך אלא על הנושאים שהועלו על ידי חברי הכנסת האחרים שבקשר אליהם אני שואל אותך האם, לדעתך, מדובר על נושא חדש?
אפי אושעיה: רשות הדיבור לחברת הכנסת נחמה רונן.
נחמה רונן: אני רוצה לפתוח את דבריי ולומר שכל הערה בדבר נוהלים, שהעיר יושב ראש ועדת הכלכלה חבר הכנסת אברהם פורז, - מקובלת עליי.
נחמה רונן: אינני מתיימרת, אחרי ארבעה חודשים בכנסת, להגיד שאני יכולה להתווכח איתו על כל תג או פסיק אבל אני רוצה לשפר, בקצרה, את התהליך.
נחמה רונן: פניתי ליועצת המשפטית של הוועדה, שאלתי אותה איך אפשר להגיש הסתייגות ומתי נכון להגיש אותה ואגב כך אני יכולה לספר לכם שכל הפעולות שקשורות להסתייגות לעניין השידורים הפורנוגרפיים היו בהדרכתה ובייעוץ שקיבלתי ממנה.
נחמה רונן: לעצם העניין; כשמדברים על חוק הבזק ודנים בכל סוגיית פתיחת שוק התקשורת לתחרות תוך כדי תשומת לב לניואנסים שונים ומשונים שקשורים בחוק התקשורת ובנושא התקשורת במדינת ישראל, לגיטימי לחלוטין בעיניי גם לדבר על מועצת הכבלים שלא ירדה לה מהשמים אלא מונתה על ידי אנשים פוליטיים, על ידי שרים במדינת ישראל, שהיה לה תפקיד מסויים שלעניות דעתי היא לא פעלה נכון לגביו.
נחמה רונן: אי אפשר לומר שהפרלמנט לא סוברני להתערב בנושא שהוא בעיניי נושא מהותי ואני יכולה לתת דוגמאות לגביו.
נחמה רונן: מדינות ליברליות לא פחות ממדינת ישראל, ששם הגופים שאולי מושווים בהם מבחינת העיסוק שלהם או הסמכויות, למועצת הכבלים, כן פסלו שידורים של ערוצים פורנוגרפיים.
נחמה רונן: אני רוצה שיהיה ברור שאני עושה הבחנה ברורה מאד בהסתייגות שלי; אני לא עושה צנזורה ואני לא אומרת לאנשים מה לראות ואיך לראות אבל אני אומרת שבמסגרת כל הדיון הכולל על נושא התקשורת, פתאום זה לא לגיטימי לעסוק בנושא הזה שלא היה קיים 52 שנה?
נחמה רונן: אני לא נגד זה שאנשים יצפו בשידורים פורנוגרפיים אם הם רוצים אבל זה צריך להיות בדיוק בדרך שהם מזמינים כל סרט אחר.
נחמה רונן: אני מתנגדת בכל תוקף לכך שיהיה ערוץ עם כל הפטנטים של כרטיסים או דברים אחרים מהסוג הזה שכן אני סבורה שזה לא נכון - - -
מיכאל איתן: את מוכנה להסכים לכך שכל אחד יראה מה שהוא רוצה, אבל שלא ישדרו - - -
נחמה רונן: אנחנו מתעסקים בעניין החופש ומבקשים לא להתערב במה שהפרט יראה, ובשאלות של כן צנזורה או לא צנזורה אבל אני מבקשת ליידע אתכם שבמחקרים שנעשו בארצות הברית מצאו ש- 87% ממקרי ההתעללויות המיניות היו על רקע של צפייה בסרטים פורנוגרפיים ואם זה לא מספיק לנו אז אני לא יודעת מה עוד צריך במדינה המטורפת הזאת - - -
נחמה רונן: אני טוענת שלא מדובר על נושא חדש, ושהעניין הזה צריך לעלות במסגרת החוק הקיים.
אפי אושעיה: רשות הדיבור לחבר הכנסת יגאל ביבי אבל קודם שאני אעביר אליו את רשות הדיבור אני מבקש להדגיש שאל לנו להיכנס לתוכן החוק אלא רק לשאלה אם מדובר על נושא חדש, כן או לא?
יגאל ביבי: אני רוצה להצדיע לחברת הכנסת נחמה רונן, ולומר: זאת נחמתנו.
יגאל ביבי: אני מודה לה על האומץ ועל היושר האינטלקטואלי שלה - - -
זהבה גלאון: אני לא בטוחה שזאת מחמאה לחברת הכנסת נחמה רונן.
יגאל ביבי: חבר הכנסת פורז לא דייק בדבריו, אני מצטער לומר זאת; אני הייתי כמעט בכל הדיונים של הוועדה מתחילתם וככזה אני מבקש לומר לכם שאני נדהם.
יגאל ביבי: 30% מהחוק הזה עניינו נושאים חדשים, לעומת זאת הנושא של השידורים הפורנוגרפיים והרשיונות ללוויין הם דברים ישנים.
יגאל ביבי: כתבתי ביום 15 במאי מכתב לגב' אתי בנדלר, יחד ניסחנו את ההסתייגות הראשונה, וכמעט כל יום אני שואל אותה מתי אני צריך להעלות אותה?
יגאל ביבי: אז איך אומרים לי עכשיו שזה נושא חדש?
יגאל ביבי: הצהרתי ארבע פעמים במהלך הישיבות, שיש לי שתי מטרות; סור מרע מפורנוגרפיה, והערוצים הרוחניים הדתיים, - אז איך אפשר להגיד לי עכשיו שמדובר על נושא חדש?
יגאל ביבי: רבותיי, מה זה תוכן?
יגאל ביבי: אתם אומרים בחוק: המועצה רשאית לקבוע דברים בדבר אתיקה ושידורים והגנה על הצרכן לגבי תוכן השידורים, ואילו אנחנו מגישים הסתייגות לגבי תוכן השידורים.
יגאל ביבי: האם זה נושא חדש?
יגאל ביבי: מי שהכין את החוק עשה תרגיל שכן כאן משנים לרעה את החוק המקורי.
יגאל ביבי: מורידים דבר שהיה קיים בחוק, וזה לא דבר חדש.
יגאל ביבי: קודם היה כתוב: אתיקה ושידורים והגנה על הצרכן לגבי תוכן השידורים - משפט שהורדתם אותו בחוק החדש.
יגאל ביבי: אני הגשתי הסתייגות כדי להחזיר את המילים האלה שנמחקו על ידכם מהחוק המקורי.
יגאל ביבי: בקשר לשידורי הלוויין – זאת הצביעות הכי גדולה.
יגאל ביבי: מה החוק אומר?